**Harku Lasteaia hoolekogu koosoleku protokoll nr 1**

**Kuupäev:** 12. november 2018

**Kellaaeg:** 17.00-18.05

**Koht:** Harku Lasteaed, Instituudi tee 5, Harku

**Protokollija:** Ene-Ly Lehtmaa

**Kohal olnud hoolekogu liikmed:**

Kelly-Kristel Ottis (Tibu rühma esindaja)

Helen Mõtlik (Hiire rühma esindaja)

Kirsi Milk (Orava rühma esindaja)

Ave Kongo (Lepatriinu rühma esindaja)

Angelica Maasikas (Pääsukese rühma esindaja)

Ene-Ly Lehtmaa (õpetajate esindaja)

Marju Aolaid (Vallavalitsuse esindaja)

**Puudus:**

Eliko Raie (Mõmmi rühma esindaja)

Koosolekul osales lasteaia direktor Juta Meringo

**Päevakord:**

1. Hoolekogu liikmete tutvustus
2. Lühike ülevaade eelmise hoolekogu tööst
3. Hoolekogu esimehe, aseesimehe ja protokollija valimine
4. Hoolekogu tööplaani koostamine
5. Lasteaia kodukorras tehtud muudatused
6. Toiduraha tõstmise vajadus
7. Päevakohased teemad, mis rühmades esile kerkinud

1. Hoolekogu liikmed tegid tutvustusringi. Suures osas on hoolekogu koosseis sama, kui möödunud aastal.

1. Angelica räägib oma kogemusest hoolekogu esindajana vallas (arengukava kaitsmistel) ning tehakse põgus kokkuvõte möödunud aastal tehtust.

1. Hoolekogu koosoleku protokollijaks valiti õpetajate esindaja Ene-Ly Lehtmaa. Salajase hääletue tulemusena valiti viie poolthäälega hoolekogu esindajaks Angelica Maasikas.

Aseesimeheks on vallapoolne esindaja Marju Aolaid.

1. Hoolekogu asub oma tööplaani koostama, samuti otsustati, et meie järgmine kohtumine toimub 26. novembril kell 17.00

1. Seoses ELIISi kasutuselevõtuga ka lasteaia köögis, tuli sisse viia muudatus lasteaia kodukorras. Nimelt on nüüdsest võimalik lapsevanematel oma lapse lasteaiast puudumisest rühma teada anda tööpäeviti kella 9.00-ni (varasemalt oli kell 8.00-ni).

1. Seoses pidevalt kallinevate hindadega ning faktiga, et meie lasteaia toidupäeva tasu pole tõstetud 12 aastat, on tekkinud vajadus seda 10 sendi võrra tõsta. Toiduraha päevatasu tõstmise 1,70 € poolt olid kõik kohalolnud hoolekogu liikmed (7 poolthäält).

1. Lasteaia direktor Juta ja õpetajate esindaja rääkisid hoolekogule, et meie lasteaial on nüüdsest olemas Facebooki lehekülg, kus kajastame oma projektidega (Roheline Kool, Kiusamisest Vaba Lasteaed, Tervist Edendavate Lasteaede võrgustik) seonduvaid tegevusi. Kõige kindlam on igapäevaelu puudutavat infot endiselt lasteaia kodulehelt saada. Toodi välja, et Facebooki leht ei hakka otseselt dubleerima kodulehel olevat informatsiooni (üritused, uudised), kuid pakub võimalust lasteaia üldisemate tegevustega ja liikumissuundadega kursis olla.

Hoolekogu liikmed mainisid muret seoses märgade terrassidega (libeduseoht), mis on tingitud varikatusetelt tilkuva vihmaveega. Lasteaia direktor kinnitas, et on probleemist teadlik ning uue aasta eelarvesse on seetõttu ka sisse kirjutatud rahastus vihmaveerennide paigalduseks kõikide rühmade varikatustele.

Hoolekogu uuris direktorilt üldisemalt tugispetsialistide kohta, mis on viimasel ajal ka meedias populaarseks teemaks olnud. Kas meie lasteaias on üldse vajadust, kas on abivajajatele tugispetsialistid tagatud? Juta ja Ene-Ly rääkisid pisut hetkelukorrast (tugiisik ühes rühmas, ühel lapsel) ja tulevikuvisioonist (üha kasvav vajadus) ning meie varasematest kogemustest ja vajadustest tugiisikute järele.

Põgusalt sai puudutatud ka vabade kohtade olemasolu teemat. Juta vastas, et hetkel on lasteaias neli vaba kohta koolieelikute rühmas ja see info on ka lasteaia kodulehelt leitav.

Pikalt sai arutletud asendusõpetajate teemal, sest käesoleval hetkel oleme olukorras, kus lasteaias puudub seitse töötajat ning asendajaid pole kusagilt võtta. Marju rääkis Facebooki grupist, kus koolide puhul toimub asendusõpetajate otsimine ja pakkus välja, et ehk võiksime ka sealt vajadusel abi saada. Samuti arutasime, et ehk tasuks Vallavalitsusel kaaluda palgaliste asendusõpetajate kohtade loomise peale, kes meie valla lasteaedadele vajadusel tööle tulla saaksid. Marju lubas antud ettepanekut ka vallas arutada.

Seoses ebameeldivate märkustega ühe rühma lapsevanemate koosolekul lasteaiapere tänuürituse suunal, on lasteaia personali palve, et see toimuks pigem meie lasteaias, kui selle mujal korraldamine toob kaasa kulusid, mida korraldaja enda kanda jäävad.

Hoolekogu esimees Protokollija

Angelica Maasikas Ene-Ly Lehtmaa